האי צחיח, הלגונה שבמרכזו יבשה לחלוטין ואין בו מקורות מים מתוקים. באי גדלים שרכים נמוכים, ושוכנות בו מושבות גדולות של ציפורי ים מקננות. האי הוכרז כשמורת טבע בשנת 1975.
היסטוריה.
האי התגלה בשנת 1823 על ידי רב החובל אמט (Captain Emment), אשר קרא לאי על שם בעלי האונייה. בשנות ה-60 של המאה ה-19 הוכרז האי כשטח של ארצות הברית מכוח חוק איי הגואנו אף שבפועל לא נעשתה באי כריית גואנו. ב-10 ביולי 1889 הוכרז האי כשטח בריטי. השלטונות הבריטיים שקלו הקמת מושבה באי אולם תוכניות אלה לא יצאו אל הפועל. בשנת 1899 הוחכר האי על ידי השלטונות הבריטיים לחברת איי האוקיינוס השקט, ובשנת 1916 לחברת הספנות והסחר הסמואנית (Samoan Shipping and Trading Company). האי בירני הפך לחלק מהמושבה הבריטית איי גילברט ואליס בשנת 1937. בשנת 1979, עם קבלת עצמאותה של קיריבטי הפך האי לחלק מהמדינה. באותה שנה הכריזה ארצות הברית במסגרת הסכם טאראווה כי היא מסירה את דרישתה לריבונות על האי ומכירה בריבונותה של קיריבטי.
תא דופני
תא דופני (באנגלית: Parietal cells או Oxyntic cells) הוא תא באפיתל הקיבה, המייצר את "מיץ הקיבה" (חומצת מימן כלורי) הנחוץ לפעולת העיכול, ואת הפקטור פנימי הנחוץ לספיגת ויטמין B12 מהמזון.
יצור חומצה והפרשתה לחלל הקיבה.
התא הדופני מייצר את "מיץ הקיבה" (חומצת מימן כלורי HCl), בתגובה לאחד משלושת הגירויים הבאים:
לעומת זאת ההורמון סומטוסטטין מעכב את יצור החומצה.
החומרים הבאים מגבירים את העברת החומצה מהתאים את חלל הקיבה:
מטרת החומצה: סיוע בעיכול החלבונים שבמזון.
יצור פקטור פנימי.
התא הדופני בקיבה מייצר גם פקטור פנימי הנחוץ לספיגת ויטמין B12 מהמזון.
פיטום אווזים
תא דופני בקיבה
עיניים עצומות לרווחה
עיניים עצומות לרווחה (באנגלית: Eyes Wide Shut) הוא מותחן ארוטי משנת 1999 המספר את סיפורו של זוג נשוי בניו יורק. הסרט הוא יצירתו הקולנועית האחרונה של הבמאי האמריקני סטנלי קובריק שהפיק, ביים והיה שותף לכתיבת התסריט לסרט. מככבים בו טום קרוז וניקול קידמן, והוא מסתמך על הנובלה הווינאית "סיפור חלום" מאת המחזאי ארתור שניצלר. קובריק נפטר שישה ימים לאחר סיום העריכה.
הסרט מביא את העלילות והפנטזיות המיניות של הזוג ביל (טום קרוז) ואשתו אליס (ניקול קידמן) הרפורד.
הסרט כולל סצינות המציגות עירום מלא ואף אקטים מיניים. בבתי הקולנוע בארצות הברית הוסרו סצינות מסוימות ואחרות צונזרו וטושטשו באמצעים דיגיטליים. בישראל ובמרבית מדינות העולם הוקרן הסרט במתכונתו המלאה.
עלילה.
ד"ר ביל הרפורד (טום קרוז) ואשתו אליס (ניקול קידמן) הם זוג צעיר המתגורר בניו יורק אשר לו ילדה קטנה בת שבע. הזוג הולך למסיבת חג המולד שמאורגנת על ידי זקן עשיר הנקרא ויקטור זיגלר (סידני פולאק). במהלך המסיבה מזהה ביל את נגן הפסנתר כחברו הוותיק מבית הספר לרפואה, ניק נייטינגייל (טוד פילד), שעכשיו מנגן בפסנתר באופן מקצועי. בעוד שאחד מאורחי המסיבה מנסה לפלרטט עם אליס, שתי דוגמניות צעירות מנסות להתמזמז עם ביל. הניסיון נקטע כשביל נקרא לחדרו של זיגלר כדי לטפל בדוגמנית מפורסמת בשם מנדי ששכבה עם זיגלר והתעלפה כתוצאה ממנת יתר. ביל עוזר למנדי והיא מצליחה להתאושש.
למחרת בערב בבית, בזמן שהזוג מעשן קנאביס, אליס שואלת את ביל אם הוא קיים יחסי מין עם שתי הבנות. אחרי שביל מרגיע אותה, היא שואלת אם הוא מקנא בגברים שנמשכים אליה. כשהדיון מתחמם, הוא קובע כי הוא חושב שנשים הן יותר נאמנות מאשר גברים. היא מכחישה זאת, ומספרת לו על הפנטזיה האחרונה שהייתה לה על קצין בחיל הים שנתקל בהם בחופשה. ביל יוטרד במהלך כל הסרט מהמחשבה על הפנטזיה של אשתו.
ביל יוצא בערב ויושב עם ניק, חברו אשר פגש במסיבה של זיגלר. בשיחה ביניהם ניק מספר לו על אירוע בו הוא מנגן בעיניים עצומות. אירוע זה מתקיים כל פעם במקום אחר, וכדי להיכנס אליו האורחים מחויבים לומר סיסמה סודית וללבוש מסיכות. ביל מסתקרן מהאירוע ומחליט לשכור חליפה ומסיכה כדי לחדור לאירוע.
הוא נוסע במונית לאירוע ומגיע לאחוזה מסתורית. הוא אומר את הסיסמה (אשר ניק גילה לו אותה). הוא נכנס ומגלה סוג של פולחן דתי. אף על פי שהוא רעול פנים, אחת הנשים מזהה אותו, לוקחת אותו לצד ומזהירה אותו שהוא בסכנת חיים. לאחר מכן ביל מסתובב במקום ומגלה אורגיה המונית מוזרה. האישה לוקחת אותו שוב לצד ומזהירה אותו על חייו, אך השיחה ביניהם נקטעת לאחר שהשוער אומר לו שהמונית מחכה לו. ביל הולך עם השוער והם מגיעים לכינוס פולחני של חברי אגודה מסתורית. אדון האגודה שואל אותו על סיסמה שנייה, וביל טוען ששכח אותה. לאחר מכן הוא מתבקש להוריד את המסיכה שלו. לפני שהוא נענש, האישה שניסתה להזהיר אותו מתערבת שוב ומבקשת שיענישו אותה במקומו. ביל מורחק מהטירה ומוזהר שלא לספר לאף אחד על מה שראה שם.
ממש לפני עלות השחר ביל מגיע לביתו, כשהוא מרגיש אשם ומפוחד. הוא מוצא את אליס חולמת על כך שקיימה יחסים מיניים עם קצין חיל הים וגברים רבים נוספים, בנוסף, ומספרת שראתה גם את ביל בחלומה. למחרת בבוקר ביל מגיע למלון בו שהה ניק, ומדבר עם פקיד הקבלה. הפקיד מספר לו על כך שמספר שעות קודם לכן ניק חזר עם שני גברים חסונים כשהוא חבול ומבוהל. ניק ניסה להעביר מעטפה לקבלה, אך הגברים מנעו זאת ממנו והכניסו אותה למכונית שנסעה משם. ביל חוזר לחנות ממנה שכר את הבגדים, אך גילה שהמסיכה ששכר לא נמצאת עליו, וחושב כי אבדה לו. לאחר מכן הוא חוזר לאחוזה, שם קיבל מעטפה מהשוער שבה נמצא איום נוסף שמזהיר אותו לחדול מחיפושיו.
ביל קורא בעיתון כי מלכת יופי נמצאה מתה ממנת יתר. לאחר מכן הוא נקרא לביתו של זיגלר. זיגלר חושף בפניו של ביל כי הוא עצמו היה באורגיה וזיהה את השקר שלו עם ניק. זיגלר חושף בפניו כי באגודת הסתרים הזו יש מספר אנשים ידועים מאוד ("אם הייתי אומר לך את השמות שלהם, אני לא חושב שהיית ישן כל כך טוב"). בנוסף, זיגלר טוען כי ניק חזר בבטחה אל משפחתו שבסיאטל. זיגלר טוען כי האישה שהזהירה את ביל היא מלכת היופי שמתה ממנת יתר, ושמה הוא מנדי. היא אותה האישה שביל הציל בתחילת הסרט. זיגלר מנסה לשכנע את ביל כי למה שקרה באחוזה אין קשר למותה של מנדי, וכי היא הייתה נרקומנית כבדה (הוא מאשש את טענתו בכך שבתחילת הסרט ביל אומר למנדי כי היא לא יכולה להרשות לעצמה לקיחת סמים נוספת).
כשהוא חוזר הביתה, ביל מוצא את המסכה השכורה על הכרית שלו לצד אשתו הישנה. הוא פורץ בבכי ומחליט לספר את כל מה שקרה ביומיים האחרונים לאשתו. למחרת בבוקר, הם הולכים לקניות חג המולד עם בתם. אליס חושבת שהם צריכים להיות אסירי תודה על כך ששרדו, שהיא אוהבת אותו, ויש משהו שהם חייבים לעשות בהקדם האפשרי. כאשר ביל שואל מה זה יכול להיות, היא עונה בפשטות: "להזדיין".
פוטבול ליג צ'מפיונשיפ
פוטבול ליג צ'מפיונשיפ האנגלית (באנגלית: English Football League Championship, מכונה גם צ'מפיונשיפ של EFL או של סקיי בט, על שם הספונסרית של הליגה), הידועה גם בקיצור צ'מפיונשיפ, היא ליגת הכדורגל השנייה בחשיבותה באנגליה, אחרי הפרמייר ליג. זוהי הליגה הגבוהה ביותר בפוטבול ליג.
היסטוריה.
הפוטבול ליג צ'מפיונשיפ היא הליגה הלא-עליונה העשירה ביותר בעולם והשישית בעושרה באירופה לאחר הליגות העליונות של אנגליה, ספרד, איטליה, צרפת וגרמניה עם הכנסות כוללות של הקבוצות על סך 306 מיליון ליש"ט.
הליגה הוקמה בשנת 2004, והחליפה את הליגה הראשונה של הפוטבול ליג בתור הדרגה השנייה של מבנה ליגות הכדורגל באנגליה. בעיני רבים מאוהדי הכדורגל האנגלי הצ'מפיונשיפ מבטאת טוב מכולן את שורשי מסורת הכדורגל באנגליה, מבחינת תפיסת המשחק והאהדה לקבוצה ולשחקן האנגלי. משחקי הליגה מושכים עשרות אלפי צופים. הליגה הארוכה (46 מחזורים) יוצרת גם לרוב הכרעות דרמטיות בצמרת ובתחתית.
החל מעונת 2013–2014, הצ'מפיונשיפ היא בחסותה של חברת Sky Bet (וכך גם שאר הליגות לבד מהפרמייר ליג).
מבנה הליגה והשיטה.
הליגה כוללת 24 קבוצות, כאשר בסיום העונה יורדות שלוש מהן לליגה האנגלית השלישית (הפוטבול ליג הראשונה), ושלוש עולות לפרמייר ליג. שתי הקבוצות המסיימות ראשונות עולות באופן אוטומטי, וזהותה של העולה השלישית נקבעת בתום משחקי הפלייאוף: מקום שלישי נגד מקום שישי, ומקום רביעי נגד מקום חמישי.
חצאי הגמר מתנהלים בשיטת בית וחוץ, כאשר משחק הגמר הוא המשחק היחידי המתקיים באצטדיון נייטרלי, בדרך כלל באצטדיון ומבלי.
כיב קיבה
אמירים רוח
היער השחור
היער השחור (בגרמנית: Schwarzwald, שְׁווַרְצְווַאלְד) הוא אזור גאוגרפי במדינת באדן-וירטמברג שבגרמניה.
היער השחור נמצא בקצה הדרום-מערבי של גרמניה. הוא תחום על ידי הגבול עם שווייץ מדרום והגבול עם צרפת (נהר הריין) במערב. אורכו מצפון לדרום כ-160 קילומטר, רוחבו בדרום מגיע לכ-60 קילומטר ובצפון לכ-30 קילומטר.
היער השחור מאופיין בהרים בגובה בינוני. הפסגה הגבוהה ביותר היא פלדברג (Feldberg, "הר השדה" בגרמנית), שגובהה 1,493 מטרים מעל לגובה פני הים. דרום היער השחור גבוה מצפונו, ורוב הפסגות הגבוהות נמצאות באזור הדרום. נהרות רבים חוצים את היער; מקורות הדנובה והנקאר נמצאים ביער השחור.